open-index/open-wikipedia-markdown huggingface dataset:
Tamaš Padziava

**Tamaš Padziava** (en ), nado o 6 de febreiro de 1906 no distrito de Miory (Belarús) e finado o 2 de outubro de 1975 en Londres, foi un teólogo e relixioso católico belaruso.

## Traxectoria 
Logo de rematar a súa educación básica, estudou no ximnasio Stefan Batory dos marianos en Druja. En 1926 ingresou na Congregación dos Padres Marianos, facendo os votos en 1927. Entre 1929 e 1935 estudou en Roma, no Pontificio Colexio Ruso e na Pontificia Universidade Gregoriana, doutorándose en Filosofía en 1931 e licenciándose en Teoloxía en 1935. O 23 de decembro de 1934 foi ordenado sacerdote por Mykolai Charnetskyi.

Comezou o seu ministerio na rexión de Harbin, en Manchuria, onde foi profesor no Liceo de San Nicolao e en dúas escolas femininas das ursulinas.

O 22 de decembro de 1948 foi expulsado da China e entregado ás autoridades soviéticas. Foi arrestado pola NKVD en Chita, onde estivo arredor dun ano. En 1949 foi sentenciado a 25 anos de traballos forzados, e foi enviado ao campo de Taishet. En 1955 foi liberado e deportado a Polonia, residindo inicialmente no mosteiro de Grudziądz, e posteriormente nos de Gietrzwałd, Varsovia, Głuchołazy, novamente en Grudziądz, Licheń Stary e Włocławek.

Na década de 1960 acadou sona polo seu labor ecuménico, difundindo os seus coñecementos sobre as igrexas católicas orientais. Publicou artigos nas revistas *Božym šliacham* e *Źnič*, e colaborou na sección belarusa de Radio Vaticana. En 1969 marchou a Roma, e logo dun breve período, trasladouse a Londres, onde exerceu o seu ministerio entre os belarusos da diáspora.

## Notas 
## Véxase tamén 
### Ligazóns externas 
*
Raposo gris

O **raposo gris** (*Urocyon cinereoargenteus*) é unha especie de mamífero carnívoro da familia dos cánidos distribuída polo continente americano, dende o sur do Canadá até Venezuela. Nalgúns lugares de Hispanoamérica é coñecido como *tigrillo*, *ostoche* ou *gato de monte*, debido ós seus longos bigotes máis propios dun felino que dun cánido. Trátase dunha das dúas especies actuais agrupadas dentro do xénero *Urocyon*, sendo a outra o raposo gris das illas. Algúns cánidos do xénero *Lycalopex* que habitan no cono sur americano tamén son chamados ás veces *raposos grises*, pero non están emparentados de forma estreita con esta especie.

## Descrición 
[left|miniatura|upright|Raposo gris de [Florida, Estados Unidos de América|Florida.]]
O tamaño é semellante ó do coiote, mais teñen numerosos diferenzas morfolóxicas. O raposo gris ten o fociño máis curto e agudo, as orellas máis desenvolvidas e as patas proporcionalmente máis curtas. A cola é longa e espesa, moi poboada. A pelaxe é gris escura ou prateada no lombo, volvéndose avermellada nos costados e as patas e branca no ventre. Unha banda de pelo negro cruza o corpo dende a caluga até a punta da cola, seguindo todo o lombo do animal. A gorxa é branca e aprécianse dúas raias finas de pelo negro que parten dende os ollos cara a atrás.

## Notas 
## Véxase tamén 
### Bibliografía 
* Alderton, David (1998). *Foxes, Wolves, Lions, and Wild Dogs of the World*. Londres: Blandford
Dagoberto Peña

**Dagoberto Miguel Peña Rincón**, nado o 14 de xuño de 1988 en Santo Domingo, é un xogador profesional de baloncesto dominicano. Cunha estatura de 1,98 metros xoga na posición de ala.

## Traxectoria 
O 16 de febreiro de 2016, Peña fichou polo Básquet Coruña da Liga LEB Ouro. O 6 de xullo de 2016, Peña e o equipo coruñés chegaron a un acordo para renovar o seu contrato unha tempada máis. O 31 de xaneiro de 2017, Peña desvinculouse do Básquet Coruña para xogar no filial do FC Barcelona, equipo pertencente tamén á LEB Ouro.

Tras ser elixido no mellor quinteto da LEB Ouro na tempada 2016-17, Peña asinou un contrato por dúas tempadas co CB Estudiantes da Liga ACB. O 20 de xullo de 2019, anunciouse a súa fichaxe polo CB Breogán da Liga LEB Ouro.

O 21 de agosto de 2020, anunciouse a volta de Peña ó Básquet Coruña por unha tempada.

## Notas 
## Véxase tamén 
### Ligazóns externas 
* Perfil en ACB.com
Raposo dos Andes

O **raposo dos Andes** (*Lycalopex culpaeus*), ás veces coñecido como **raposo culpeo**, é o segundo cánido vivente meirande de Suramérica, só superado polo lobo de crina ou *aguará guazú*.

Foi descrito por Molina en 1782 como *Canis culpaeus*. Posteriormente foi trasladado ó xénero *Lycalopex *. A mediados da década de 2010 podíase atopar escrito como *Pseudalopex culpaeus*, sinónimo do nome aceptado.

## Notas
Chema González

:*Para o xogador de baloncesto galego véxase:* **Chema González San Agustín**

**José María González Calvo**, máis coñecido como **Chema González**, nado o 15 de agosto de 1991 en Zaragoza, Aragón. é un xogador profesional español de baloncesto. Actualmente xoga para o Palencia Baloncesto da Liga LEB, no que xoga na posición de pivote cunha altura de 2,06 metros.

## Véxase tamén 
### Ligazóns externas 
* Ficha en ACB.com
Geranoaetus melanoleucus

***Geranoaetus melanoleucus*** é unha especie de ave accipitriforme da familia Accipitridae. Trátase dunha ave de rapina que vive en Suramérica.

## Características 
Mide entre 70 e 90&nbsp;cm, e é tan grande coma unha aguia. O macho adulto ten a área ventral branca, con finas tiras negras, e o dorso negro con plumas de cor agrisada nas ás. A femia distínguese polo seu maior tamaño.

Resulta doado de identificar polo contraste negro e branco, e polo seu característico voo, de aleteo curto e coa coa moi erguida.

## Subespecies 
Recoñécense dúas subespecies de *Geranoaetus melanoleucus*:

* *Geranoaetus melanoleucus melanoleucos* - a través do sueste de América do Sur, dende o sur do Brasil ó nordeste da Arxentina, coas partes inferiores completamente brancas.
* *Geranoaetus melanoleucus australis* - en Colombia ó noroeste de Venezuela, e cara ó sur polos Andes até Terra de Fogo, amosa franxas grises sucando o seu abdome.

## Notas 
## Véxase tamén
Brasilestes stardusti

***Brasilestes stardusti***, nomeado pola paleontóloga Mariela Castro e colegas, é o nome dado ó mamífero máis antigo atopado no Brasil. Este fósil de 87 millóns de anos era relativamente grande para un mamífero na "Era dos dinosauros". *Brasilestes stardusti* é unha homenaxe ó cantante pop David Bowie, que morreu en 2016.

## Notas
Cernella

240px|miniatura|O círculo amarelo sinala a posición da cernella nun cabalo.
A **cernella** (do latín *cernicula*), é a rexión prominente nos grandes cuadrúpedes onde se unen as espádoas en forma de cruz.

Nos equinos de exposición, considérase unha importante característica ter a cernella alta e pouco carnosa.

A altura dalgúns animais cuadrúpedes é medida a partir deste punto, ou sexa, medindo a distancia da base da pata até a extremidade da cernella. Non se considera a altura da cabeza do animal.

## Notas
Axencia Galega de Infraestruturas

A **Axencia Galega de Infraestruturas** é o órgano administrativo da Xunta de Galicia encargado de xestionar integramente toda a infraestrutura viaria da Rede de Estradas da Comunidade Autónoma Galega (RAEGA).

A Axencia centra os seus obxectivos nunha actuación concreta no territorio a través da análise das principais necesidades e demandas que en materia de infraestruturas existen na nosa Comunidade, tanto en termos de nova construción e prevención de cara ás novas necesidades como en termos de seguridade viaria e mantemento dos máis de 5 000 quilómetros xa existentes da rede de estradas autonómica.

## Véxase tamén 
### Outros artigos 
* Consellería de Infraestruturas e Mobilidade

### Bibliografía 
* [Xunta de Galicia(https://gl.wikipedia.org/wiki/Xunta_de_Galicia). A Axencia Galega de Infraestruturas] .
Lobo de crina

O **lobo de crina** (*Chrysocyon brachyurus*), tamén chamado **aguará guazú** (do guaraní 'raposo grande') é o meirande cánido de América do Sur e único integrante do xénero ***Chrysocyon***. Probabelmente, a especie vivente máis achegada é a *Speothos venaticus*. Habita en sabanas e áreas abertas no centro do Brasil, Paraguai, a Arxentina e Bolivia, sendo un animal típico do Cerrado. Desapareceron as poboacións que había máis ó sur, mais aínda habita no Uruguai.

É o maior cánido de América do Sur, podendo atinxir entre 20 e 30&nbsp;kg de peso e até 90&nbsp;cm de altura da cernella. As súas pernas longas e finas e a densa pelaxe avermellada confírelle unha aparencia inconfundíbel. O lobo de crina está adaptado ós ambientes abertos das sabanas suramericanas, sendo un animal crepuscular e omnívoro, cun importante papel na dispersión de sementes de froitos do cerrado, principalmente a lobeira (*Solanum lycocarpum*). Solitario, os territorios están divididos entre parellas, que se encontran no período do estro da femia. Eses territorios son bastante amplos, podendo ter unha área de até 123&nbsp;km². A comunicación faise principalmente a través de marcaxe por cheiro, mais tamén con vocalizacións semellantes a ladridos. A xestación dura até 65 días, cos cadeliños de cor negra e un peso entre 340 e 430 gramos.

Malia non estar considerado en perigo de extinción pola IUCN, tódolos países nos que habita clasifícano nalgún grao de ameaza, a pesar de non saberse a situación real das poboacións. Estímase que existen preto de 23 mil animais na natureza, sendo un animal popular en tódolos zoolóxicos. Está ameazado principalmente por causa da destrución do cerrado para ampliación da agricultura, atropelos, caza e doenzas transmitidas por cans domésticos. Porén, é adaptábel e tolerante ás alteracións provocadas polo ser humano. O lobo de crina habita en áreas de Mata atlántica xa desmatadas, onde non habitaba orixinalmente.

Algunhas comunidades teñen supersticións sobre o lobo de crina e poden até amosar certa aversión ó animal. Mais polo xeral, o lobo de crina provoca simpatía nos humanos e por iso é usado como especie bandeira na conservación do Cerrado.

## Notas 
## Véxase tamén 
### Ligazóns externas 
* Consorte-McCrea, Adriana G. The Maned Wolf in Captivity. *Canid News*, Vol. 2, 1994. Consultado o 12 de marzo de 2007.
* Gorog, Antonia. Chrysocyon brachyurus (maned wolf). *Animal Diversity Web.* Consultado o 12 de marzo de 2007.
*Emmons, Louise- https://web.archive.org/web/20090426140927/http://nationalzoo.si.edu/Publications/ZooGoer/2004/6/manedwolves.cfm The Secret Wolf
AC-173

A **AC-173** (na provincia da Coruña), é unha estrada da Rede Primaria Complementaria da Xunta de Galicia que une as localidades do Porto de Santa Cruz e Mera; ambas no concello de Oleiros. Ten unha lonxitude de 4,89 quilómetros e iníciase no Porto de Santa Cruz (Oleiros) e finaliza nun cruzamento coa AC-163 en Mera (Oleiros).

## Percorrido 
A estrada, plenamente urbana, inicia o seu percorrido no lugar de Porto de Santa Cruz (Oleiros), no cruzamento da Rúa Río Seixo até o centro de Mera (Oleiros), onde empalma coa estrada AC-163, co paseo marítimo e a praia de Mera.

### Cambio de titularidade 
En 2017 a Xunta de Galicia publicou no Diario Oficial de Galicia (DOG) a transferencia dun treito da estrada **AC-173** a prol do Concello de Oleiros, para a execución dunha glorieta de enlace da estrada Perillo-Mera **(AC-173)** coa provincial DP-5812, que une Meirás e Santa Cruz. Con esta actuación levarase a cabo unha reordenación completa do cruzamento das estradas **AC-173** e DP-5812, para solucionar os problemas de tráfico existentes neste punto. Para realizar esta infraestrutura, consideráronse factores como os tráficos rodado e peonil ou o desenvolvemento urbano do ámbito da actuación.

O Concello de Oleiros encargouse da redacción do proxecto da rotonda, e da súa remisión á Axencia Galega de Infraestruturas para a súa conformidade. Ademais, xestionou os terreos necesarios e executou as obras.

A Consellería de Medio Ambiente, Territorio e Infraestruturas, tal e como se citou anteriormente, asumiu o compromiso de financiar os gastos de execución das obras, polo que agora fixo efectiva a transferencia de titularidade deste treito, entre Perillo e Santa Cruz, comprendido entre os puntos quilométricos 0+000 e 4+300, a prol do Concello de Oleiros. Esta cesión é coherente co seu tránsito ao longo de treitos urbanos e ademais favorecerá a explotación da vía dende o punto de vista municipal.

## Notas
Elencos da ACB

A seguinte é unha lista dos diferentes elencos dos equipos da **Liga ACB** para a temporada 2022−23.

## Barça 
## Bàsquet Girona 
## Baxi Manresa 
## Carplus Fuenlabrada 
## Casademont Zaragoza 
## Cazoo Baskonia 
## Covirán Granada 
## Gran Canaria 
## Joventut Badalona 
## Lenovo Tenerife 
## Monbus Obradoiro 
## Real Betis Baloncesto 
## Real Madrid 
## Río Breogán 
## Surne Bilbao Basket 
## UCAM Murcia 
## Unicaja 
## Valencia Basket
Vicenta Sotelo Puga

**Vicenta Sotelo Puga** nada en Vilar do Monte (Aguada, Carballedo) o 12 de novembro de 1816 e finada en Ourense o 5 de setembro de 1906, foi unha muller galega.

Morgada da casa grande de Cima de Vila, foi avoa paterna do escritor Ramón Otero Pedrayo. Estaba casada con Antonio Otero Rodríguez, e foi nai de Enrique Otero Sotelo.
## Notas
Vigo Street

miniatura|280x280px|Inicio de Vigo Street, mirando cara Regent Street.
**Vigo Street**, orixinalmente **Vigo Lane**, é unha rúa curta situada no centro de Londres, que leva o seu nome da vitoria naval anglo-holandesa sobre os franceses e españois na batalla de Rande de 1702. Discorre entre Regent Street e o cruzamento de Burlington Gardens e Savile Row.

## Historia 
miniatura|Localización de Vigo Street en Londres.
Nun comezo, todo o camiño dende o que agora é Bond Street ata a actual Glasshouse Street, incluída Vigo Street, chamábase Glasshouse Street.
Despois da vitoria naval anglo-holandesa sobre os franceses e españois na batalla da Ría de Vigo en 1702, parte de Glasshouse Street pasou a chamarse Vigo Lane e logo en Vigo Street, aínda o primeiro foi usado en ''Elmes's London Streets* ata 1831.

Foi dende o número 8 da rúa que Allen Lane fundou Penguin Books como parte de Bodley Head en 1935. En 1985, a editorial colocou unha placa no número 8 para conmemorar o cincuentenario do libro de bolsillo Penguin.

A rúa tamén é mencionada nos libros *The Lost World*, de Conan Doyle, e *The End of the Affair'', de Graham Greene.

## Notas 
## Véxase tamén 
### Outros artigos 
* Batalla de Rande
* Guerra de Sucesión Española
Puri Ameixide

**Purificación Ameixide Rodríguez**, máis coñecida como **Puri Ameixide**, nada en Monforte de Lemos en 1967, é unha profesora e escritora galega.

## Traxectoria 
Aos nove anos marchou de Monforte e logo viviu e estudou na Coruña. Licenciouse en Filoloxía Galego-Portuguesa na Universidade de Santiago de Compostela en 1990. Dende 1991 exerceu a docencia, en Lingua Galega e Literatura, primeiro en Vigo e posteriormente no IES Antón Alonso Ríos de Tomiño.

En 2013 publicou *Nada se esquece*, novela  de formación protagonizada por unha rapaza, Laura Souto, e ambientada nos finais da década de 1960, nos tempos da ditadura franquista. Laura narra en primeira persoa as relacións coa nai e a irmá, os problemas coas amigas, o primeiro amor e o ambiente escolar monfortino desa época; todo mentres agardan para mudarse a vivir a Vigo. De fondo a música e, sobre todo, as películas do cine e da televisión.

En 2018 publicou *Claro de lúa*. Novela protagonizada por Rosa e Leandro, nos tempos da francesada na Guarda que pode lembrar a Jane Austen, Charlotte Brontë e Lev Tolstoi. O título lembra a denominación popular da *Sonata para piano n.º 14*, de Ludwig van Beethoven en 1801. A historia tamén lembra as novelas de fidalgos de Otero Pedrayo. Segundo Dolores Martínez Torres: *con indisimulado manierismo romántico, esta voluminosa novela tece un amable relato costumista da incipiente burguesía da vila da Guarda a principios do século XIX.* Para Xurxo González: *é un volume conformado por 469 páxinas. Un grosor contundente que nos remite á amplitude que tiñan os lombos desas narracións-río típicas da literatura decimonónica*.

## Obras 
* *Nada se esquece* (2013), Redelibros.
* *Claro de lúa* (2018), Xerais.

## Notas
Caracará do norte

O **caracará do norte** (*Caracara cheriway*) é unha especie de ave de rapina que pertence á familia Falconidae. É nativo de América do Sur, o Caribe, América Central, e América do Norte até o sur dos Estados Unidos.

## Descrición 
*C. cheriway* ten unha lonxitude de 49-58&nbsp;cm, unha envergadura de 120&nbsp;cm, e pesa 1050-1300&nbsp;g. Ten unha cola longa, e ás anchas. As súas patas son longas, e camiña e corre a miúdo no chan. Os adultos teñen o corpo, as ás, a crista e a coroa de cor negra. Teñen manchas brancas no pescozo, rabadilla e as ás. A cola é de cor branca con negro e unha franxa terminal. O peito é de cor branca, finamente barrado con negro. O peteiro é groso, de cor agrisada, e as patas son de cor amarela. A cera e a pel da faciana son de cor amarela escura a laranxa-vermella, dependendo da idade e o estado de ánimo.

Non hai dimorfismo entre os sexos, pero as aves inmaturas son de cor marrón, co peito pálido con manchas de cor café, pernas de cor branca agrisada, e a cera e a pel da faciana é agrisada ou rosada-púrpura opaca.

## Notas 
## Véxase tamén 
### Ligazóns externas 
* eNature.com page with photograph and sound
* National Birds: Mexico
Disenchantment

***Disenchantment*** é unha serie estadounidense de animación e comedia para adultos creada por Matt Groening. A serie é a primeira produción de Groening para Netflix; anteriormente creara *The Simpsons* e *Futurama* para 20th Century Fox Television. Ambientado no reino de fantasía medieval de Dreamland, a serie conta a historia de Bean, unha princesa rebelde e alcohólica, o seu inocente compañeiro Elfo, e o seu "demo persoal" Luci. *Disenchantment* conta coas voces de Abbi Jacobson, Eric Andre, Nat Faxon, John DiMaggio, Tress MacNeille, Matt Berry, David Herman, Maurice LaMarche, Lucy Montgomery e Billy West.

Netflix encargou vinte episodios, sendo os dez primeiros estreados o 17 de agosto de 2018, e os outros dez o 20 de setembro de 2019. En outubro de 2018, Netflix renovou a serie para unha segunda tempada con outros 20 episodios máis. Os dez primeiros episodios da segunda tempada estreáronse o 15 de xaneiro de 2021, e os dez seguintes o 9 de febreiro de 2022.

## Lista de episodios 
### Tempada 1 
; Parte 1
# "A Princess, an Elf, and a Demon Walk Into a Bar"
# "For Whom the Pig Oinks"
# "The Princess of Darkness"
# "Castle Party Massacre"
# "Faster, Princess! Kill! Kill!"
# "Swamp and Circumstance"
# "Love's Tender Rampage"
# "The Limits of Immortality"
# "To Thine Own Elf Be True"
# "Dreamland Falls"

; Parte 2
# "The Disenchantress"
# "Stairway to Hell"
# "The Very Thing"
# "The Lonely Heart Is a Hunter"
# "Our Bodies, Our Elves"
# "The Dreamland Job"
# "Love's Slimy Embrace"
# "In Her Own Write"
# "The Electric Princess"
# "Tiabeanie Falls"

### Tempada 2 
; Parte 1
# "Subterranean Homesick Blues"
# "You're the Bean"
# "Beanie Get Your Gun"
# "Steamland Confidential"
# "Freak Out!"
# "Last Splash"
# "Bad Moon Rising"
# "Hey, Pig Spender"
# "The Madness of King Zøg"
# "Bean Falls Down"

; Parte 2
# "Love Is Hell"
# "The Good, The Bad, and the Bum-Bum"
# "The Cabinet of Dr. Chazzzzz"
# "Goon Baby Goon"
# "The Pitter-Patter of Little Feet"
# "What to Expect When You're Expecting Parasites"
# "The Unbearable Lightning of Bean"
# "Spy Vs. Spy Vs. Spy"
# "The Goo-Bye Girl"
# "Bean Falls Apart"

## Véxase tamén 
### Ligazóns externas 
* Páxina oficial 
*
Península de Barú

miniatura|230px|Mapa da península de Barú.
miniatura|240px|Praia Branca, na península de Barú.
A **península de Barú**, ás veces denominada **Illa de Barú,** é unha zona costeira situada ó sur e a 45 minutos en lancha de Cartaxena de Indias, Colombia. É famosa polas súas praias brancas e auga turquesa. Está separada do territorio pola Canle do Dique. Até 2014, a única forma de cruzalo era en balsa. Foi nese ano cando se inaugurou a chamada "Ponte de Barú".

Hoxe en día é un lugar de grande auxe turístico. A maioría das praias son privadas, propiedade de particulares ou empresas turísticas, agás Praia Branca que é a única praia pública.

Nas augas de mar que están en fronte de Barú combateuse a batalla de Barú en 1708, durante a cal se afundiu o galeón San José.

## Poboación 
Na península de Barú hai varias vilas, cunha poboación total de preto de 20.000 persoas. A maioría delas viven grazas ó turismo, ben sexa traballando nas instalacións hoteleiras ou ben vendendo artesanías ós visitantes.

## Notas 
## Véxase tamén
Zopilote rei

O **zopilote rei** ou **urubú rei** (*Sarcoramphus papa*) é un paxaro grande que habita en América do Sur e Central. Pertence á familia Cathartidae, que vive predominantemente nos bosques tropicais de terras baixas, dende o sur de México até o norte da Arxentina. É o único membro sobrevivente do xénero *Sarcoramphus*, que inclúe tamén membros fósiles. Non se reconñeen subespecies. É unha ave preeira que a miúdo fai o corte inicial nos cadáveres de animais grandes. Polo seu tamaño, despraza ás especies de voitres americanos máis pequenos cando se atopan preto dun cadáver. Pode vivir até 30 anos en cativerio.

## Notas
Caracará carunculado

O **caracará carunculado** (*Phalcoboenus carunculatus*) é unha especie de paxaro de rapina da familia Falconidae. Habita nos páramo dos Andes de Ecuador e Colombia. Distribúese polo sur de Colombia, dende o volcán de Puracé e en boa parte da rexión andina de Ecuador. Non se coñecen subespecies.

## Características 
A lonxitude é de 51 a 56&nbsp;cm. O aspecto dos adultos é semellante ó do caracará andino (*Phalcoboenus megalopterus*). Diferénciase en que o carunculado ten o peito e ventre brancos con conchas ben definidas cor gris escura ou negras. A plumaxe dos exemplares novos desta especie é de cor castaña, o peteiro é escuro e as patas son cor óso.

## Notas
Liga LEB Ouro 2016-17

A **tempada 2016-17 da LEB Ouro** foi a 21ª edición da segunda competición nacional de liga de baloncesto en España coa denominación actual. O campión de liga ascendeu directamente á Liga ACB, mentres que os clasificados do segundo ó noveno posto disputan un playoff onde o gañador ascende tamén á primeira categoría do baloncesto español. O torneo estivo composto por 18 equipos, 4 deles galegos: o CB Breogán, o CB Coruña, o Club Ourense Baloncesto e o CB Peixefresco.

Ó remate da tempada regular, o RETAbet.es GBC conseguiu a primeira posición e o ascenso directo á Liga ACB. O Calzados Robusta e o Marín Peixegalego, pola contra, descenderon á LEB Prata.

## Equipos 

## Tempada regular 
Así rematou a tempada regular despois de 34 xornadas. O RETAbet.es GBC conseguiu a primeira praza que dá opción ó ascenso á Liga ACB:

### Posicións por xornada 

### Resultados 
## Eliminatorias polo ascenso 
Trala tempada regular disputáronse as eliminatorias polo ascenso, nas que competiron os equipos que remataron entre a 2ª e a 9ª posición da táboa. O Unión Financiera Baloncesto Oviedo foi o primeiro cabeza de serie tras gañar a Copa Princesa.

### Cuartos de final 
Os cuartos de final dos playoffs da Liga LEB Ouro 2016-17 comezaron o 5 de maio de 2017, e remataron o 16 de maio de 2017. Esta rolda xogouse ó mellor de cinco partidos, e os gañadores pasaron ás semifinais dos playoffs.

;MVP dos Cuartos de final

### Semifinais 
A rolda de semifinais xogouse do 19 ó 28 de maio de 2017. Esta rolda disputouse ó mellor de 5 partidos. Os gañadores accederon á final do playoff polo ascenso.

;MVP das Semifinais

### Final 
A final dos playoffs polo ascenso á Liga ACB xogouse do 2 ao 9 de xuño de 2017.

;MVP das Finais

## Véxase tamén 
### Outros artigos 
* Liga ACB 2016-17

### Ligazóns externas 
* Páxina da LEB Ouro
Cherry Jones

**Cherry Jones**, nada o 21 de novembro de 1956, é unha actriz estadounidense. Foi nomeada cinco veces ós Premios Tony pola súa carreira en Broadway, gañando o Tony á mellor actriz en 1995 por *The Heiress* e pola produción en 2005 de *Doubt*. Gañou o Emmy á mellor actriz secundaria en serie dramática en 2009, grazas ó seu papel de Allison Taylor na serie de FOX *24*. Tamén gañou tres Premios Drama Desk.

Jones fixo a súa estrea en Broadway en 1987, na produción *Stepping Out*. Tamén apareceu en ''Pride's Crossing* (1997–98) e *The Glass Menagerie* (2013–14). Entre as súas aparicións no cinema están *The Horse Whisperer* (1998), *Erin Brockovich* (2000), *The Village* (2004), *Amelia* (2009) e *The Beaver* (2011). En 2012, interpretou a Dr. Judith Evans no drama da NBC *Awake''.

## Filmografía 
### Cinema 
## Notas 
## Véxase tamén 
### Ligazóns externas 
*
César Essayan

**César Essayan** (en , "Saysar Assayan"), nado en Sidón (Líbano) o 27 de maio de 1962 é un relixioso armenio-libanés, dende 2016 vigairo apostólico de Beirut.

## Traxectoria 
Naceu o 27 de maio de 1962 en Sidón. O 8 de setembro de 1988 profesou como franciscano conventual. Foi ordenado sacerdote o 17 de abril de 1993, e no mesmo ano, o 21 de setembro, fixo os votos perpetuos.

O 2 de agosto de 2016 foi nomeado vigairo apostólico de Beirut e bispo titular de *Mareotes*. Recibiu a consagración episcopal de mans do cardeal prefecto da Congregación para as Igrexas Orientais Leonardo Sandri o 8 de outubro na catedral de san Luís de Beirut, e tivo como co-consagrantes principais ao seu predecesor Bulus Dahdah e ao nuncio no Líbano Gabriele Giordano Caccia.

## Notas
Uilliam Ó Dubhda

**Uilliam Ó Dubhda**, finado en 1350, foi un eclesiástico católico, bispo de Killala entre 1346 e 1350.

## Notas
Flamengo do Caribe

O **flamengo do Caribe** (*Phoenicopterus ruber*) é unha especie grande de flamengo da familia Phoenicopteridae que vive en áreas tropicais de América, incluíndo as Antillas, a península do Iucatán, o norte de Colombia e Venezuela, nas illas Galápagos e no norte de Honduras. Non se coñecen subespecies.

## Descrición 
miniatura|esquerda|A cor da súa plumaxe varía do rosa claro ó vermello segundo a súa alimentación. 
miniatura|esquerda|Cranio.
thumb|left| *Phoenicopterus ruber*
O flamengo do Caribe acada de 1,20 a 1,40&nbsp;m de altura. É unha ave esvelta: o macho pesa de media 2,8&nbsp;kg e a femia 2,2&nbsp;kg. É o meirande flamengo do continente, e o segundo do mundo, superado polo flamengo rosa (*Phoenicopterus roseus*). A súa cor pode variar dende o rosa pálido até un carmesí ou avermellado, dependendo da zona onde viva e da cantidade de crustáceos con altos contidos carotenoides que consuma.

## Notas 
## Véxase tamén 
### Bibliografía 
* 
*
Cullereiro rosa

**Cullereiro rosa** (*Platalea ajaja*) é unha especie de ave ciconiiforme da familia Threskiornithidae que habita as zonas húmidas do sur dos Estados Unidos de América e América do Sur. Non se coñecen subespecies. É unha ave parente das garzas, que ten un peteiro aplanado, en forma de culler, o cal move dun lado a outro para filtrar a súa comida da lama das beiras dos ríos, lagoas e esteiros onde habita.

## Notas 
## Véxase tamén 
### Ligazóns externas 
* Species account – Cornell Lab of Ornithology
Diotima de Mantinea

**Diotima de Mantinea** () foi unha filósofa e sacerdotisa grega cun papel importante no *Banquete* (*Symposion*) de Platón.

## Traxectoria 
A filosofía de Diotima está na orixe do concepto platónico do amor. A única fonte sobre ela é o propio Platón e por iso non é posíbel asegurar se era unha personaxe ou alguén que de feito existise. Non obstante, practicamente todos os personaxes dos diálogos platónicos corresponderan a persoas que vivían na antiga Atenas.

Na obra, hai unha pasaxe sobre o significado do amor. Sócrates é o máis importante de entre os homes presentes. El di que na xuventude foi iniciado na filosofía do amor por Diotima, que era unha sacerdotisa. Diotima ensinoulle a xenealoxía do amor e por iso as ideas de Diotima están na orixe do concepto socrático-platónico do amor.

Segundo Joseph Campbell, "non é por acaso que Sócrates nomea Diotima como aquela que lle deu as instrucións e os métodos máis significativos para amar/falar. A palabra falada por amor é unha palabra que vén das orixes."

## Recoñecemento
A súa figura foi recoñecida pola comunidade filosófica feminina Diótima da Universidade de Verona ao se denominar co seu nome.

O asteroide (423) Diotima leva o seu nome. 

## Notas
## Véxase tamén 
### Bibliografía 
* David M. Halperin: *Why Is Diotima a Woman? Platonic Erōs and the Figuration of Gender*. In: David M. Halperin u. a. (Hrsg.): *Before Sexuality. The Construction of Erotic Experience in the Ancient Greek World*. Princeton University Press, Princeton (N.J.) 1990, ISBN 0-691-03538-5, S. 257–308.
* Kurt Sier: *Die Rede der Diotima. Untersuchungen zum platonischen Symposion*. Teubner, Stuttgart 1997, ISBN 3-519-07635-7.
* Jürgen Wippern: *Eros und Unsterblichkeit in der Diotima-Rede des Symposions*. In: Hellmut Flashar, Konrad Gaiser (Hrsg.): *Synusia. Festgabe für Wolfgang Schadewaldt zum 15. März 1965*. Neske, Pfullingen 1965, S. 123–159.
Gabián negro

O **gabián negro** (*Buteogallus urubitinga*) é unha ave de rapina da familia dos accipítridos. Amplamente distribuída pola rexión Neotropical (Iberoamérica), onde é posible a súa observación dende México até a Arxentina pasando por Centroamérica e boa parte de Suramérica.

## Subespecies 
Coñécense dúas subespecies de *Buteogallus urubitinga*:

* *Buteogallus urubitinga ridgwayi* - terras baixas dende o norte de México ó oeste de Panamá.
* *Buteogallus urubitinga urubitinga* - do leste de Panamá até o norte da Arxentina.

## Notas 
## Véxase tamén 
### Bibliografía 
* 
*
Selección de atletismo de España

A **Selección de atletismo de España** é o conxunto de atletas (homes e mulleres) de nacionalidade española que representan, de forma individual e colectiva, á Real Federación Española de Atletismo (RFEA) nas competicións internacionais organizadas pola Asociación Internacional de Federacións de Atletismo (IAAF), a Federación Europea de Atletismo, o Comité Olímpico Internacional (COI) ou outras organizaciones atléticas: Campionatos de Europa de atletismo ao aire libre, Campionatos de Europa de atletismo en pista cuberta, Campionatos do Mundo de atletismo ao aire libre, Campionatos do Mundo de atletismo en pista cuberta, os Xogos Olímpicos, os Xogos do Mediterráneo, etc.

## Medallas conseguidas nos Xogos Olímpicos (1980-2016)
Bufo americano

O **bufo americano** (*Bubo virginianus*) é unha especie de ave estrixiforme da familia dos bufos (*Strigidae*). É nocturna, de plumaxe raiada.

## Subespecies 
* *B. v. virginianus* (Gmelin, 1788)
* *B. v. nacurutu*, (Vieillot, 1817): ñacurutú
* *B. v. subarcticus* Hoy, 1852
* *B. v. pacificus* Cassin, 1854
* *B. v. saturatus* Ridgway, 1877
* *B. v. nigrescens* Berlepsch, 1884
* *B. v. pallescens* Stone, 1897
* *B. v. mayensis* (Nelson, 1901)
* *B. v. elachistus* Brewster, 1902.
* *B. v. heterocnemis* (Oberholser, 1904)
* *B. v. lagophonus* (Oberholser, 1904).
* *B. v. magellanicus*
* *B. v. mesembrinus* (Oberholser, 1904)

## Notas 
## Véxase tamén
Himantopus mexicanus

O ***Himantopus mexicanus*** é unha especie de ave caradriforme da familia *Recurvirostridae* orixinaria de América.

## Distribución 
Habita dende o sur dos Estados Unidos, o norte da península de Baixa California, o golfo de México, América Central e o Caribe, até o noroeste do Brasil, o suroeste do Perú, o leste de Ecuador e as Illas Galápagos.

## Características 
É unha característica ave limícola, coas patas moi longas, unha postura erguida e o peteiro ben proporcionado. En voo, deixa ver as súas ás longas e afiadas, que son negras por ámbolos dous lados.

## Notas 
## Véxase tamén 
### Bibliografía 
* Hayman, Peter; Marchant, John & Prater, Tony (1986): *Shorebirds: an identification guide to the waders of the world*. Houghton Mifflin, Boston. 
* Stiles, F. Gary & Skutch, Alexander Frank (1989): *A guide to the birds of Costa Rica*. Comistock, Ithaca.
Buteogallus meridionalis

O ***Buteogallus meridionalis*** é unha especie de ave accipitriforme da familia Accipitridae amplamente distribuída por América do Sur, onde é posible a súa observación dende Panamá até o centro da Arxentina. Non se coñecen subespecies.

## Notas 
## Véxase tamén 
### Bibliografía 
* 
*
400 metros lisos

Os **400 metros lisos**, ou, abreviadamente, **400 metros** ou **400 m**, son unha proba de velocidade do atletismo actual que consiste en correr no menor tempo posíbel 400 metros en liña recta sobre unha superficie chá sen obstáculos, na que os atletas corren por cada carril en que se divide a pista, situándose a distintas distancias, para así evitaren que os competidores dos carrís exteriores percorran máis metros que os dos carrís interiores.

## Incorporacións da proba aos Xogos Olímpicos 
Na súa modalidade masculina, forman parte do programa de atletismo nos Xogos Olímpicos modernos desde a súa primeira edición celebrada en Atenas nos Xogos Olímpicos de 1896. Non obstante, a modalidade feminina non comezou até os xogos celebrados en Tokyo, nos Xogos Olímpicos de 1964.

## Récords 

## Evolución do récord mundial masculino 
;Cronometraxe manual (de 1900 a 1976)

## Véxase tamén 
### Ligazóns externas 
* [Páxina de 400 m na web da IAAF(https://gl.wikipedia.org/wiki/IAAF).] .
* Escala de veteranos, na web mastersathletics.net .
* Lista de rexistros actuais da IAAF .
Aztreonam

O **aztreonam** é un antibiótico pertencente á familia dos monobactams. É activo fronte a bacterias gram negativas aerobias. Dispón dunha formulación intravenosa e unha formulación inhalada (aztreonam-lisina). Foi comercializado baixo o nome de *Azactam*

## Espectro de acción
Aztreonam é unicamente activo fronte a bacterias gram negativas aerobias, incluíndo enterobacterias, Pseudomonas aeruginosa, Yersinia, Pasteurella multocida, Capnocytophaga, Plesiomononas, Aeromonas, Haemophilus influenzae e Neisseria. Os Microorganismos anaerobios e gram positivos adoitan ser resistentes.

## Mecanismos de resistencia
As beta-lactamases de expectro estendido (BLEE), as carbapenemasas A, C e D adoitan inactivar o aztreonam. A hiperproducción de ampicilinase C tamén reduce ou anula a actividade deste antibiótico. En cambio, aztreonam é resistente á Hidrólise por metalobetalactamase.

## Dosificación
A dose convencional por vía intramuscular ou intravenosa é de 1 ou 2 gramos cada 6 u 8 horas. A dose debe ser reducida na presenza de insuficiencia renal.

## Véxase tamén
### Bibliografía
*Guía de terapéutica antimicrobiana (2015). Josep Mensa Pueyo. ISBN 978-84-88825-15-5.
Burt Reynolds

**Burton Leon Reynolds Jr.**, nado o 11 de febreiro de 1936 en Lansing, Míchigan, e finado o 6 de setembro de 2018, foi un actor, director e produtor estadounidenese. Os seus primeiros papeis notables foron en series de televisión como *Gunsmoke* (1962–1965) e *Dan August* (1970–1971). Acadou unha maior fama tralo seu papel de Lewis Medlock en *Deliverance* (1972). Reynolds foi o protagonista de varios filmes de éxito de recadación, como *The Longest Yard* (1974), *Smokey and the Bandit* (1977), *Semi-Tough* (1977), *Hooper* (1978), *Smokey and the Bandit II* (1980), *The Cannonball Run* (1981) e *The Best Little Whorehouse in Texas* (1982).

Tras outros filmes que non obtiveron bos resultados de recadación, Reynolds volveu a actuar na televisión, protagonizando a *sitcom* *Evening Shade* (1990–1994). Foi nomeado ó Oscar ó mellor actor secundario pola súa actuación en *Boogie Nights* (1997).

## Notas
Graham Norton

**Graham William Walker**, nado o 4 de abril de 1963 en Bandon, Condado de Cork, Irlanda, coñecido profesionalmente como **Graham Norton**, é un presentador de radio e televisión, cómico, actor e escritor irlandés, traballando principalmente no Reino Unido. Gañou en cinco ocasións o Premio BAFTA de Televisión polo seu programa de comedia e entrevistas *The Graham Norton Show*, acadando 8 premios en total sumando outras categorías. Este programa, emitido orixinalmente na canle BBC Two para pasar despois a outras horas na BBC One, pasou no ano 2010 a suceder a *Friday Night with Jonathan Ross* na programación nocturna da BBC One.

Tamén é presentador de programas na BBC Radio 2 e é o comentarista da BBC no Festival de Eurovisión. No ano 2012 Norton vendeulle a súa produtora, So Television, á ITV por uns 17&nbsp;millóns de libras.

## Notas
Federación Galega de Atletismo

A **Federación Galega de Atletismo** (**FGA**) é o organismo reitor do atletismo en Galicia. A FGA ordena, dirixe e planifica as actividades do atletismo galego. Dirixe tamén á selección galega de atletismo.

É unha entidade asociativa privada carente de ánimo de lucro, que ten por obxecto, mediante a integración de aletas, adestradores, técnicos, xuíces, clubs e outros colectivos interesados e estatutariamente establecidos que se dediquen á práctica do atletismo, o fomento, o desenvolvemento e a organización con carácter exclusivo na Comunidade Autónoma de Galicia, onde ostenta, tamén con carácter exclusivo, a representación da Real Federación Española de Atletismo e que, ademais das atribucións de seu exerce, por delegación, funcións públicas de carácter administrativo.

Organiza anualmente o Campionato de Galicia de Clubs. 

Ten a súa sede na cidade da Coruña, no Complexo Deportivo de Elviña, na Avenida de Glasgow, 13  (Salas 15, 16 e 17), no barrio do Birloque. A FGA ten delegacións na propia cidade coruñesa e nas localidades de Santiago de Compostela, Ferrol, Lugo, Ourense, Pontevedra, Vigo e O Barco de Valdeorras.

## Historia 
A Federación Galega de Atletismo constituíuse o día 27 de marzo de 1921,

En 1933 a FGA foi disolvida, reconsituíndose en 1934. No ano 1958 prodúcese a súa división en Federacións Provinciais, que volven a integrarse na Federación Galega en 1984.

O seu presidente actual é Isidoro Hornillos Baz, quen ocupa o cargo desde o ano 2006.

## Notas 
## Véxase tamén 
### Outros artigos 
* Récords de Galicia de atletismo
* Selección de atletismo de Galicia

### Ligazóns externas 
* Sitio web oficial da FGA.
Stjepan Mlakić

**Stjepan Mlakić**, nado en Fojnica (Bosnia, Imperio Otomán) o 1 de novembro de 1884 e finado no Cairo (Reino de Exipto) o 26 de xaneiro de 1951, foi un relixioso católico croata, misioneiro en África entre os shilluk e os nuer do Sudán, e un dos mais senlleiros africanistas croatas.

## Traxectoria 
Naceu en Fojnica, entón baixo dominio otomán, o 1 de novembro de 1884. En 1915 profesou como relixioso dos Fillos do Sagrado Corazón de Xesús (hoxe combonianos). O 21 de outubro de 1938 foi nomeado prefecto de Bahr al-Xabal, cargo no que permaneceu até a súa renuncia o 21 de outubro de 1950. Ademais de croata, falaba alemán, italiano, inglés, árabe e nuer. As súas cartas ao seu irmán, tamén sacerdote, dan testemuña do seu contacto estreito cos nativos africanos. Doou unha gran colección de obxectos culturais ao Museu Etnográfico de Zagreb. Finou no Cairo o 26 de xaneiro de 1951.

## Notas
Pobo guahibo

Os **guahibo** (tamén chamados **jivi**, **jiwi** ou **sikuani**) son un pobo indíxena de Colombia e Venezuela. Habitan nos Llanos do Orinoco, entre os ríos Guaviare, Meta e Arauca, nos departamentos colombianos de Vichada, Meta (Puerto Gaitán e Mapiripán), Arauca, Guaviare e Guainía, e en Venezuela ó oeste dos estados de Amazonas, Bolívar e ó sur do Apure. Son arredor de 66 mil persoas, 52 mil en Colombia e 14 mil en Venezuela.

Forman o grupo máis numeroso da zona de influencia do Orinoco. A súa lingua, a lingua guahibo, forma parte da familia lingüística das linguas guahibanas. Algúns autores relacionaron esta familia coa macroarauaca, como emigrantes da Güiana.

## Notas 
## Véxase tamén 
### Outros artigos 
* Pobos indíxenas de Colombia
Lingua guahibo

A **lingua guahibo** é unha lingua nativa do pobo guahibo, falada por preto de 23&nbsp;006 persoas en Colombia e unhas 8&nbsp;428 en Venezuela. Ten un índice de monolingüismo do 40%, e un índice de alfabetización do 45%. O guahibo está clasificado como "vulnerable" polo Libro Vermello das Linguas Ameazadas da UNESCO.

## Notas 
## Véxase tamén 
### Bibliografía 
* Kondo, Víctor e Riena 1979 "Fonemas del Guahibo"; *Sistemas Fonológicos de Idiomas Colombianos* I: 93-102. ILV. Lomalinda: Editorial Townsend.
* Metzger, J. Donald e V. Robert Morey 1983 "Los Hiwi (guahibo)"; Coppens, Walter ed. *Los Aborígenes de Venezuela* II: . Caracas: Instituto Caribe de Antropología.
* Ortiz G., Francisco 1976 "Taxonomía de los grupos guahibo"; *Revista colombiana de antropología* XX: 281-294 Bogotá.
* Queixalós, Francisco 1988 *Diccionario sikuani-español*. CCELA Universidad de los Andes, Bogotá. ISSN 0121-0963
* Landaburu, Jon. Clasificación de las lenguas indígenas de Colombia.  abril de 2008.
* Native American Indian cultures. Guahibo Indians. abril de 2008.
Berislav Grgić

**Berislav Grgić**, nado o 15 de febreiro de 1960 en Kotor Varoš (Bosnia e Hercegovina, Iugoslavia) é un bispo católico latino croata, dende 2008 prelado de Tromsø. Grgić fuxiu de Bosnia e Hercegovina durante a guerra, chegando a Noruega como refuxiado.

## Traxectoria 
### Primeiros anos 
Grgić naceu nunha familia de croatas de Bosnia en Kotor Varoš, entón parte de Iugoslavia e hoxe na República Serbia (Bosnia e Hercegovina). Foi ordenado sacerdote polo bispo Franjo Komarica en Banja Luka o 29 de xuño de 1986. Comezou a súa carreira na diocese de Banja Luka, exerceu como capelán en Stara Rijeka até 1987 e logo como vigairo en Glamoč até 1988. Posteriormente estudou na Pontificia Universidade Gregoriana de Roma até 1991.

No momento do estoupido das guerras iugoslavas en 1991, Grgić era profesor no seminario de Zadar, na República Socialista de Croacia. Traballou para a Cáritas de Banja Luka dende Zagreb durante a guerra de Bosnia entre 1992 e abril de 1995. En agosto do mesmo ano foi expulsado polas autoridades serbias que controlaban Banja Luka, converténdose en refuxiado de guerra. Pasou a Croacia, e dende alí a Noruega en xaneiro de 1996. A Conferencia Episcopal Croata, coa aprobación da Conferencia Episcopal de Bosnia e Hercegovina, encargoulle a atención pastoral dos 1.200 refuxiados croatas da diocese de Oslo. Logo de ter aprendido noruegués, foille confiada a atención pastoral de todos os inmigrantes da diocese.

### Anos en Noruega 
Grgić traballou na escola de Santa Sunniva a partir de 2000, e como capelán da catedral de Santo Olaf de Oslo a partir de 2001 antes de marchar por un tempo á arquidiocese de Múnic e Frisinga en 2007. O 18 de decembro de 2008 foi nomeado prelado Tromsø, e consagrado bispo por Bernt Ivar Eidsvig o 28 de marzo de 2009.
Cervo virxiniano

O **cervo virxiniano** (*Odocoileus virginianus*) é unha especie de mamífero artiodáctilo da familia dos cérvidos que se atopa en diferentes tipos de bosques de América, dende os canadenses, na rexión subártica, pasando polos bosques secos das ladeiras montañosas de México, as selvas húmidas tropicais de América Central e do Sur, até os bosques secos ecuatoriais do norte do Perú e outras áreas boscosas suramericanas.

O 28 de xuño de 1993, o Congreso Nacional da República de Honduras instituíu ó cervo virxiniano como símbolo nacional da fauna do país. Tamén foi declarado símbolo patrio da República de Costa Rica o 2 de maio de 1995.
, Nova Jersey.]]

## Notas 
## Véxase tamén 
### Bibliografía 
*
*
Ali Shogentsukov

miniatura|Estatua de Ali Shogentsukov en Nalchik
**Ali Ashatovich Shogentsukov** (en kabardino *ЩоджэнцIыкIу Iэсхьэд и къуэ Алий*), nado en Bekhisen o 28 de outubro de 1900 e finado Babruisk o 29 de novembro de 1941, foi un profesor, escritor e tradutor kabardino, fundador da literatura kabardina. 

## Traxectoria 
Naceu no óblast de Terek, no asentamento de Kushmezıkuey, que máis tarde se integraría na localidade de Bekhisen, xa formada a República Kabardino-Balkaria. En 1914 despois de se formar nunha escola rural entrou na madrasa de Bekhisen, pero expulsárono tras organizar unha protesta contra a decisión de cesar a Nuri Zahova (1890-1935) por ensinar materias en kabardino. Decidiu entón matricularse no Instituto Pedagóxico de Bekhisen, mais en decembro de 1917 pechou a escola por mor dos acontecementos revolucionarios e tivo que continuar a estudar en Istanbul, foi na súa estadía en Turquía cando escribiu o seu primeiro poema, "Nane". En 1919 volveu a Kabardina, traballou como profesor de kabardino, foi director de escola e inspector educativo; tamén escribiu artigos en xornais, preocupándose pola lingua kabardina e a educación da xeración máis nova.

A partir de 1934 traballou na Unión de Escritores local, dedicado á identificación e promoción de novos escritores, e ao mesmo tempo desenvolveu labores como bolseiro no Instituto de Cultura da República Kabardino-Balkaria, participando en expedicións para a colleita e procesamento de material do folclore caucásico; neste labor centrouse na historia e cultura dos circasianos, tanto kabardinos como adigueos. Ao inicio da segunda guerra mundial escribiu versos patrióticos, instando aos cidadáns soviéticos a defender a patria. Participou na guerra e capturado no outono de 1941, morreu nun campo de concentración nazi en Babruisk (Belarús).

### Actividade literaria 
Considerado o creador da poesía kabardina soviética, escribiu unha novela en verso, 8 poemas narrativos, 2 contos, 11 poemas, 20 artigos xornalísticos e traduciu 9 obras do ruso ao kabardino. A súa produción constitúe unha crónica literaria do pobo kabardino na época anterior á revolución e mais da soviética, seguindo a tradición da poesía oral kabardina. Tamén marcou o inicio da prosa kabardina soviética ao publicar o seu primeiro conto en 1931. Traduciu obras de Pushkin, Lermontov, Shevchenko, Gorky e Khetagurov.

## Obras 
** Стиххэмрэ поэмэхэмрэ, Налшык, 1938;
** Хьэжыгъэ пут закъуэ : Рассказ. Налшык, 1940;
** Ныбжьыщ1э хахуэ: Поэма. Налшык, 1940;
** Стиххэмрэ поэмэхэмрэ . Налшык, 1941;
** Тхыгъэ нэхъыф!хэр . Налшык, 1948;
** Къамботрэ Лацэрэ. Роман //ЛХА «Кабарда». 1948. Кн.2. С. 63-74;
** Тхыгъэхэр тхылъитIу, поэмы. Налшык, 1957;
** Тхыгъэхэр томитIy, т. 1-2. Налшык, 1961;
** Тхыгъэхэр . Нальчик, 1990;
** Тхыгъэхэр. Нальчик, 2000.

## Notas